Localitatea GRUIA  
Judeţul Mehedinti                                                                              Anexa nr. 4 la HCL  nr 38 din 27 07 2021 
CAIET DE SARCINI 
al serviciului de alimentare cu apa 
pentru activitate de tratare a apei brute 
    CAP. I
    Obiectul caietului de sarcini

    ART. 1
    Prezentul caiet de sarcini stabileşte condiţiile de desfăşurare a activităţilor specifice serviciului de alimentare cu apa  , stabilind nivelurile de calitate şi condiţiile tehnice necesare functionarii acestui serviciu în condiţii de eficienta şi siguranta.

    ART. 2
    Prezentul caiet de sarcini a fost elaborat spre a servi drept documentaţie de referinta în vederea stabilirii condiţiilor specifice de desfăşurare a serviciului public de alimentare cu apă, indiferent de modul de gestiune adoptat.

    ART. 3
    Caietul de sarcini face parte integrantă din documentaţia necesară desfăşurării activităţii de tratare a apei brute şi constituie ansamblul cerinţelor tehnice de bază.

    ART. 4
    (1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanta, siguranta în exploatare, precum şi sisteme de asigurare a calităţii, terminologie, condiţiile pentru certificarea conformitatii cu standarde relevante sau altele asemenea.

    (2) Specificaţiile tehnice se referă, de asemenea, la modul de executare a activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce deriva din actele normative şi reglementările în vigoare, în legatura cu desfăşurarea serviciului de alimentare cu apă.

    (3) Caietul de sarcini precizează reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care trebuie respectate pe parcursul furnizarii/prestării serviciului/activităţii de tratare a apei brute.

    ART. 5
    Serviciul public de alimentare cu apa   trebuie sa asigure furnizarea/prestarea serviciului în regim de continuitate, asigurând Q =  7,65  . l/s, şi presiunea de serviciu minima ….. mCA pentru toţi utilizatorii din aria de prestare.

    ART. 6
    Operatorul se angajează sa contracteze şi sa menţină următoarele tipuri de asigurări:

    a) asigurare impotriva pagubelor materiale, ce va acoperi toate riscurile cu privire la pierderi fizice sau daune aduse sistemului public de alimentare cu apă;

    b) asigurare de răspundere civilă (inclusiv obligaţiile generale faţă de terţi în caz de deces, vătămări corporale sau pierderi ori daune ale proprietăţii);

    c) asigurări pentru acoperirea obligaţiilor către angajaţi şi pentru accidente personale, conform prevederilor legale.

    ART. 7
    Termenii, expresiile şi abrevierile utilizate în caietul de sarcini sunt cele din Regulamentul  serviciului public de alimentare cu apă.

    CAP. II
    Cerinţe organizatorice minimale

    ART. 8
    Operatorul serviciului de alimentare cu apa   va asigura:

    a) respectarea legislaţiei, normelor, prescripţiilor şi regulamentelor privind igiena muncii, protecţia muncii, gospodărirea apelor, protecţia mediului, urmărirea comportării în timp a construcţiilor, prevenirea şi combaterea incendiilor;

    b) exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi de specificul locului de muncă;

    c) respectarea indicatorilor de performanta şi calitate stabiliţi prin contractul de delegare a gestiunii sau prin hotărârea de dare în administrare a serviciului şi precizati în regulamentul serviciului de alimentare cu apă;

    d) furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de alimentare cu apă, în condiţiile legii;

    e) producerea, transportul, inmagazinarea şi distribuţia apei potabile, respectiv preluarea, epurarea şi evacuarea apelor uzate;

    f) exploatarea sistemelor de alimentare cu apă, respectiv a sistemelor de canalizare în condiţii de siguranţa şi eficienta tehnico-economică, cu respectarea tehnologiilor şi a instrucţiunilor tehnice de exploatare;

    g) instituirea, supravegherea şi întreţinerea, corespunzător dispoziţiilor legale, a zonelor de protecţie sanitară, a construcţiilor şi instalaţiilor specifice sistemelor de alimentare cu apă potabilă;

    h) monitorizarea stricta a calităţii apei potabile distribuite prin intermediul sistemelor de alimentare cu apă, în concordanta cu normele igienico-sanitare în vigoare;

    i) captarea apei brute, respectiv descărcarea apelor uzate orăşeneşti în receptorii naturali, numai cu respectarea condiţiilor impuse prin acordurile, avizele şi autorizaţiile de mediu şi de gospodărire a apelor;

    j) întreţinerea şi menţinerea în stare permanenta de funcţionare a sistemelor de alimentare cu apă;

    k) contorizarea cantităţilor de apa captate, inmagazinate, transportate, distribuite şi, respectiv, facturate;

    l) creşterea eficientei şi a randamentului sistemelor în scopul reducerii tarifelor, prin eliminarea pierderilor în sistem, reducerea costurilor de producţie, a consumurilor specifice de materii prime, combustibili şi energie electrica şi prin reechiparea, reutilarea şi retehnologizarea acestora;

    m) limitarea cantităţilor de apa potabilă distribuita prin reţelele publice, utilizata în procesele industriale, şi diminuarea consumurilor specifice prin recircularea, refolosirea şi reutilizarea acesteia în cadrul statiilor de tratare şi epurare;

    n) respectarea angajamentelor luate prin contractele de furnizare/prestare a serviciului de alimentare cu apă;

    o) furnizarea/prestarea serviciului de alimentare cu apa   la toţi utilizatorii din raza de operare pentru care are hotărâre de dare în administrare sau contract de delegare a gestiunii;

    p) aplicarea de metode performanţe de management, care sa conducă la reducerea costurilor de operare;

    q) elaborarea planurilor anuale de întreţinere, revizii, reparaţii capitale şi modernizări, executate cu forte proprii şi cu terţi;

    r) realizarea unui sistem de evidenta a sesizarilor şi reclamatiilor şi de rezolvare operativă a acestora;

    s) evidenta orelor de funcţionare a utilajelor;

    t) ţinerea unei evidente distincte pentru fiecare activitate, având contabilitate separată pentru fiecare tip de serviciu şi/sau localitate de operare în parte;

    u) personalul necesar pentru prestarea activităţilor asumate prin contractul de delegare a gestiunii sau prin hotărârea de dare în administrare şi condiţiile de externalizare a activităţii, dacă este cazul;

    v) conducerea operativă prin dispecerat şi asigurarea mijloacelor tehnice şi a personalului de intervenţie;

    w) o dotare proprie cu instalaţii şi echipamente specifice necesare pentru prestarea activităţilor asumate prin contractul de delegare a gestiunii sau prin hotărârea de dare în administrare;

    x) alte condiţii specifice stabilite de autoritatea administraţiei publice locale.

    ART. 9
    Obligaţiile şi răspunderile personalului de operare al operatorului sunt cuprinse în regulamentul de serviciu .
    ART. 10
    În caietele de sarcini se vor preciza condiţiile de realizare a investiţiilor, precum şi a altor cheltuieli pe care le va face operatorul, specificându-se modul de aprobare şi decontare a acestora în cadrul relaţiilor contractuale dintre autoritatea publica locală şi operator.

    CAP. III
    Serviciul de alimentare cu apă
    Tratarea apei brute

    ART. 11
    Operatorul are permisiunea de a desfasura activitatea de tratare a apei, în aria administrativ-teritorială a localităţii GRUIA , jud. Mehedinti 
    ART. 12
    Statia de tratare a apei brute este amplasata în comuna Gruia 

   ART. 13
    Descriere tratare:
· Tratare – se realizează printro staţie de clorinare cu o capacitate de ……….g/h

    ART. 14
    Prestarea activităţii de tratare a apei se va executa astfel încât sa se realizeze:

    a) verificarea şi supravegherea continua a functionarii instalaţiilor;

    b) adaptarea regimului de exploatare la cerinţele utilizatorului;

    c) controlul calităţii apei;

    d) întreţinerea instalaţiilor din statia de tratare;

    e) întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranta;

    f) respectarea instrucţiunilor furnizorilor de echipamente;

    g) respectarea instrucţiunilor/procedurilor interne;

    h) respectarea regulamentului de serviciu aprobat în condiţiile legii;

    i) gradul de utilizare a capacităţii totale a statiei de tratare a apei la nivelul necesar pentru asigurarea continuităţii şi calităţii apei potabile furnizate;

    j) desfăşurarea activităţilor pe baza principiilor de eficienta economică având ca obiectiv reducerea costurilor;

    k) menţinerea capacităţilor de producţie şi exploatarea eficienta prin urmărirea sistematica a comportării echipamentelor şi a construcţiilor, întreţinerea acestora, planificarea reparaţiilor capitale, realizarea operativă şi cu costuri minime a reviziilor şi reparaţiilor curente;

    l) reabilitarea şi retehnologizarea în vederea creşterii eficientei în exploatare, încadrării în normele naţionale privind emisiile poluante şi a asigurării calităţii apei brute şi potabile;

    m) executarea, numai în conformitate cu legislaţia privind achiziţiile publice, a lucrărilor de reparaţii/revizii/extinderi/modificări la instalaţii şi echipamente;

    n) îndeplinirea indicatorilor de calitate specificati în normativele în vigoare;

    o) asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de tratare a apei, inclusiv a personalului de specialitate autorizat, şi condiţiile de externalizare a activităţii, dacă este cazul.

